b"\n_START_ARTICLE_\nFernando Sor\n_START_SECTION_\nBakgrunn\n_START_PARAGRAPH_\nHan vokste opp i Barcelona, og kom fra en relativt velst\xc3\xa5ende familie. I familien hans var det en tradisjon at mennene ble soldater, og dette hadde Sor ogs\xc3\xa5 tenkt \xc3\xa5 bli, men en dag tok faren hans han med p\xc3\xa5 en italiensk opera, og da ble han betatt. Han forelsket seg i musikken, og forlot tanken om \xc3\xa5 g\xc3\xa5 inn i milit\xc3\xa6ret. Faren til Fernando introduserte ogs\xc3\xa5 s\xc3\xb8nnen sin for gitar, som p\xc3\xa5 denne tiden ble regnet som et d\xc3\xa5rlig orkesterinstrument._NEWLINE_Sor studerte musikk i klosteret Santa Maria de Montserrat, som ligger p\xc3\xa5 et fjell i n\xc3\xa6rheten av Barcelona. Etterhvert d\xc3\xb8de faren og da hadde ikke familien r\xc3\xa5d til at Fernando skulle g\xc3\xa5 p\xc3\xa5 skolen, s\xc3\xa5 da m\xc3\xa5tte han slutte. Det var i dette klosteret at Fernando skrev sine f\xc3\xb8rste stykker.\n_START_SECTION_\nKarriere\n_START_PARAGRAPH_\nFernando holdt en del konserter i Europa, blant annet i England, Paris, Berlin og Warszawa. Tidlig p\xc3\xa5 1800-tallet var ikke gitar s\xc3\xa5 vanlig i England, derfor satte Fernando Sor et merke etter seg som gitarist. P\xc3\xa5 den tiden ble han regnet som verdens beste gitarist, og sangene han skrev har blitt brukt mye etter hans d\xc3\xb8d. I Spania fikk han kallenavnet \xc2\xabBeethoven p\xc3\xa5 gitar\xc2\xbb._NEWLINE_I 1823 flyttet Sor til Moskva. Da det nye Bolsjojteateret ble \xc3\xa5pnet den 6. januar 1825 var det blant annet med Sors' ballett Cendrillon. Dessuten komponerte han balletten Hercules et Omphale til tsar Nikolais kroning og en s\xc3\xb8rgemarsj til tsar Aleksanders begravelse i St. Petersburg._NEWLINE_H\xc3\xb8sten 1826 vendte han tilbake til Paris, der han d\xc3\xb8de etter lengre tids sykdom av tungekreft i 1839. _NEWLINE_Han ble begravet p\xc3\xa5 Cimeti\xc3\xa8re de Montmartre."